**ВРСТЕ НАСЕЉА**

Постоје две врсте насеља: ГРАДОВИ и СЕЛА.

Разликују се по величини територија коју заузимају, као и по броју становника. У сваком насељу постоје објекти који су потребни за живот и рад људи. У селима људи живе у породичним кућама. У градовима живе у породичним кућама или стамбеним зградама.

**ГРАД**

Градови су већа насеља у којима људи живе у стамбеним зградама или у кућама са мањим двориштима.

Препознајемо их по разним установама (болница, полиција, пошта, банка, музеј, бископ, школе, факултет, фабрика, паркови), стамбеним и зградама са више спратова, бројним улицама и раскрсницама.

Људи у градовима се баве различитим занимањима. Људи у граду углавном раде у фабрикама и баве се услужним делатностима.

**СЕЛО**

Села су насеља у којима живи мали број становника. Они живе у породичним кућама, у домаћинствима које чини пуно чланова (баке и деке, родитељи и деца). Људи из села користе оно што се производи у граду, а своје производе продају на градским пијацама (млеко, сир, јаја, мед, поврће, воће...).

Нека села се налазе на планинама, а нека у равницама (обично поред река). Према месту где се налазе села могу бити ПЛАНИНСКА или РАВНИЧАРСКА.

У селима се људи претежно баве обрађивањем земље и гајењем биљака и животиња.

ПЛАНИНСКО СЕЛО – У планинским селима куће су разбацане по падинама брда и планина и зато у њима нема улица. Становници планинских села највише гаје овце од чијег млека праве сир и кајмак, а од вуне плету џемпере.

РАВНИЧАРСКО СЕЛО – Ова села се препознају по широким и дугим улицама и кућама које су збијене једна уз друггу. У равничарским селима људи највише гаје поврће, а на њивама сеју пшеницу, кукуруз, сунцокрет.